Nikolai Viralu

Nikolai Viralu VR I/3 (kuni 1936 Nikolai Vildenau; 4. detsember 1887 Jõhvi – 6. juuni 1938 Narva) oli Eesti sõjaväelane (kapten), diplomaat, advokaat ja ajakirjanik.

Varasem elukäik
Ta õppis Jõhvi ministeeriumikoolis, lõpetas 1908. aastal Tallinna Aleksandri Gümnaasiumi ning õppis aastatel 1908–1915 ja 1925–1926 Tartu Ülikooli õigusteaduskonnas.

Töötas aastatel 1911–1912 koduõpetajana Šveitsis ja Itaalias.F. Tuglas, Valik kirju. Käsikiri Underi ja Tuglase Kirjanduskeskuse muuseumiosakonnas.

Esimeses maailmasõjas
Esimese maailmasõjas teenis ta jalaväes, lõpetas Moskva Aleksei sõjakooli. Oli 1917. aastast Peeter Suure Merekindluse komandandi adjutant. Tegeles eesti sõjaväelaste organiseerimisega, sealhulgas ka Petrogradis.

Saksa okupatsiooni ajal oli vangistatud.

Vabadussõjas
Oli sõjaministri vanemadjutant (ülemleitnandi aukraadis).

Edasine elukäik
Alates 1920. aastast oli ta Eesti–Nõukogude Vene segakomisjoni Eesti delegatsiooni liige, aastatel 1921–1922 Eesti saatkonna Moskvas 3. sekretär.

Vahistati 1922 GPU poolt, vabastati 1923 ja tuli tagasi Eestisse.

Degradeeriti 1923. aastal reameheks, auaste taastati 1929. aastal kapteniks."N. Wildenau tõsteti kapteni aukraadi.". Kaja nr 116, 18. mai 1929. Lk 12   

Tegutses 1923–1926 ajakirjanikuna. Aastatel 1926–1933 oli ta vandeadvokaadi abi Jõhvis, 1930–1936 ajalehe Alutaguse Elu toimetaja Jõhvis ja 1936–1938 ajalehe Põhja Kodu toimetaja Narvas.

Teoseid
1935 – "Jõhvi kihelkonna mälestussambad". Toimetaja ja koostaja Nikolai Vildenau. Vabadussõjas Langenute Mälestamise Jõhvi Kihelkonna Komitee

Tunnustus
1919 – Prantsuse hõbeaumärk "Medaille d'honneur" mõõkadega
1920 – Soome Valge Roosi Rüütliordu medal
1920 – Rootsi Mõõgaordeni I järk
1921 – Vabadusristi I liigi 3. järk

Isiklikku
Tema isa oli Jõhvi tuletõrje- ja omavalitsustegelane Juhan Vildenau.

Nikolai Viralu suri 6. juunil 1938 Narvas kopsupõletikku ja maeti 8. juunil 1938 Jõhvi kalmistule."N. Viralu maeti Jõhvis.". Uus Eesti, 9. juuni 1938. Lk 6

Viited

Kirjandus
"Viralu, Nikolai". // Eesti välisteenistuse biograafiline leksikon 1918–1991. Tallinn 2006. Lk 128

Välislingid
Album Academicum Universitatis Tartuensis 1918-1944
Nikolai Viralu Eesti ohvitseride andmekogus

Kategooria:Eesti diplomaadid
Kategooria:Sõjaministeeriumi koosseis
Kategooria:Eesti advokaadid
Kategooria:Eesti ajakirjanikud
Kategooria:Esimese maailmasõja veteranid Eestis
Kategooria:Eesti Sõjaväelaste Ülemkomitee liikmed
Kategooria:Vabadussõja veteranid
Kategooria:Tartu Ülikooli õigusteaduskonna vilistlased
Kategooria:Eesti Üliõpilaste Seltsi liikmed
Kategooria:Tallinna Aleksandri Gümnaasiumi vilistlased
Kategooria:Vabadusristi I liigi 3. järgu kavalerid
Kategooria:Jõhvi kalmistule maetud
Kategooria:Sündinud 1887
Kategooria:Surnud 1938